Northeast Canyons and Seamounts Marine National Monument

|  |  |
| --- | --- |
| Sijainti | 
Pohjois-AtlanttiYhdysvallat |
| Pinta-ala | 
12 724 km² |

Hallinto| Tyyppi | 
vedenalainen luonnonsuojelualue |
| Perustettu | 
15. syyskuuta 2016 |
| Hallinto | 

* Yhdysvaltain kauppaministeriö
* Yhdysvaltain sisäministeriö
* NOAA

 |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Northeast Canyons and Seamounts Marine National Monument** on luonnonsuojelualue Atlantin valtameressä noin 200 kilometrin päässä Cape Codin niemestä. Presidentti Barack Obama perusti suojelualueen 15. syyskuuta 2016. Suojelualue koostuu kahdesta vierekkäisestä erillisestä alueesta Pohjois-Atlantilla. Toisella alueella on kolme merenalaista kanjonia ja toisella on neljä merenalaista vuorta. Alueella on tehty tieteellistä tutkimusta 1970-luvulta lähtien. Paikalliset kalastusyhtiöt, kalastajat ja hummerinpyytäjät nostivat suojelualueen muodostamisesta kanteen joka ei kuitenkaan mennyt läpi oikeudessa.

Presidentti Donald Trump päätti avata luonnonsuojelualuen kaupalliselle kalastukselle vuoden 2020 kesäkuussa.

Ekosysteemit
------------

Alueilla on herkkiä syvänmeren ekosysteemejä ja biologista monimuotoisuutta muun muassa syvänmeren koralleja, uhanalaisia valaita, merikilpikonnia, merinisäkkäitä ja lukuisia kalalajeja. Alueelta on löydetty ainakin 54 syvänmeren korallilajia jotka elävät vähintään 3 900 metrin syvyydessä. Ne muodostavat ekosysteemin yhdessä sienieläimien ja merivuokkojen kanssa ja tarjoavat ruokaa, suojapaikkoja ja kutualueita kaloille ja selkäragattomille eläimille.

Kanjonit
--------

Merenalaisten kanjonien suojelualue on kooltaan noin 941 neliökilometriä ja sillä on kolme kanjonia: Oceanographer-, Gilbert-, ja Lydonia -kanjonit. Ne alkavat mannerjalustan reunalta noin 200 metrin syvyydestä ja jatkuvat tuhansien metrien syvyyteen. Kanjonien ja mannerrinteen jyrkät seinämät saavat merivirrat pyörteilemään ja tuomaan syvätä vedestä ravinnepitoista vettä jossa on esimerkiksi nitraatteja ja fosfaatteja jotka ovat kasviplanktonille tärkeitä. Merivirtojen mukana tulleet ravinteet lisäävät kasvi- ja eläinplanktonin määrää mikä huokuttelee paikalle isoja ja pieniä kaloja. Niiden perässä tulee muita eläimiä kuten: haita, tonnikaloja, valaita ja merilintuja.

Kanjonien rinteiltä löytyy elinympäristöjä koralleille, sienille ja muille selkärangattomille jotka suodattavat ravintonsa vedestä. Siellä elää myös kalmareita, mustekaloja, rauskuja, kampeloille ja ravuille. Tutkimusten mukaan kanjonien alueella esiintyy paljon enemmän hammasvalaita ja nokkavalaita kun muualla mannerjalustan reunalla. Siellä on havaittu myös vaarantuneiksi luokiteltuja kaskelotteja. Kanjonien ja rannan alueelta on havaittu myös vaarantuneeksi luokiteltu sillivalas ja erittäin uhanalaiseksi luokiteltu seitivalas.

Merenalaiset vuoret
-------------------

Georges Bank on hieman keskiosasta alas oleva vaalean sininen alue ja alareunassa näkyy merenalaisen New Englandin vuorijonon päätä joka on suojelualuetta.
Toinen suojelluista alueista on mannerjalustasta ulos päin merenpohjaa. Meren pohjalla on merenalainen New Englandin vuorijono (*New England Seamount Chain*) joka muodostui kun maankuori kulki yli kuuman pisteen joka työnsi magmaa merenpohjan läpi ja muodosti Georges Bankin eteläpuolelle yli 30:tä, nyt jo sammuneesta, tulivuoresta merenalaisen vuoriketjun joka kaartaa Länsi-Atlantille. Tällaiset vuoret ovat usein kuluneet päältä tasaisiksi merenaaltojen aiheuttaman eroosion johdosta ja magman jäähtymistä johtuvien sortumien vuoksi.

Merenalaisita vuorista neljä on Yhdysvaltojen talousvyöhykkeellä ja ne on nimetty: Bear, Physalia, Retriever ja Mytilus. Bear on vuorista vanhin. Sen iäksi arvioidaan noin 100 miljoonaa vuotta. Se on myös suurin ja nousee merenpohjalta 2 500 metriin ja on noin 1 000 metriä merenpinnan alapuolella. Sen huipun halkaisija on hieman alle 20 kilometriä. Kolme pienempää vuorta on noin 2 000 metriä merenpinnasta.

Vuorien rinteet ohjaavat merivirtoja ja saavat ravinteikasta vettä nousemaan jyrkkiä rinteitä kohti pintaa. Rinteillä elää koralleja, selkärangattomia, kaloja ja äyriäisiä jotka saavat ruokaa ravinteikkaan veden vuoksi. Rinteillä on koralliyhteisojä jotiden ikä on satoja tai tuhansia vuosia. Ne tarjoavat muille eliöille suojaa, ruokaa, kutu- ja poikasten kasvatus alueita. Monet eliölajit ovat endeemisiä eli niitä ei löydy mistään muualta.

Kuvia
-----

* Syvänmerenkoralleja Oceanographer -kanjonissa.Syvänmerenkoralleja Oceanographer -kanjonissa.
* Koraleja Oceanographer -kanjonissa.Koraleja Oceanographer -kanjonissa.
* Anthomastus koralli Oceanographer -kanjonissa.*Anthomastus* koralli Oceanographer -kanjonissa.
* Jasonisis koralli.*Jasonisis* koralli.
* Sieniyhteisö jossa iso sieni tajoaa kasvualustan monille muille.Sieniyhteisö jossa iso sieni tajoaa kasvualustan monille muille.
* Merilukki (Pycnogonida sp.) Oceanographer -kanjonissa.Merilukki (*Pycnogonida* sp.) Oceanographer -kanjonissa.
* Chimaera sp. Lydonia -kanjonissa.*Chimaera* sp. Lydonia -kanjonissa.
* Bathysaurus sp. Mytilusella.*Bathysaurus* sp. Mytilusella.

Lähteet
-------

1. 1 2 3 4 5 6 7 8  Northeast Canyons and Seamounts Marine National Monument *National Oceanic and Atmospheric Administration – NOAA*. Viitattu 7.6.2020. (englanniksi)
2. 1 2  Kokkonen, Yrjö: Trump avasi merellisen luonnonsuojelualueen kalateollisuudelle – Oikeus päättää, oliko hänellä siihen oikeus *Yle Uutiset*.  6.6.2020. Viitattu 7.6.2020. (englanniksi)
3. ↑  What is a seamount? *National Oceanic and Atmospheric Administration – NOAA*. Viitattu 7.6.2020. (englanniksi)

Aiheesta muualla
----------------

* Kuvia tai muita tiedostoja aiheesta **Northeast Canyons and Seamounts Marine National Monument** Wikimedia Commonsissa

* Trump Deregulates Commercial Fishing Off Maine Coast *Newsmax*.  7.6.2020. Viitattu 7.6.2020. (englanniksi)
* The Northeast Canyons and Seamounts Marine National Monument *Earthjustice*. Viitattu 7.6.2020. (englanniksi)
* Northeast Canyons and Seamounts Marine National Monument – About the Monument *U.S. Fish and Wildlife Service*.  30.11.2018.  Arkistoitu 19.2.2022. Viitattu 7.6.2020. (englanniksi)
* Northeast Canyons and Seamounts Marine National Monument *MPAtlas » Northeast Canyons and Seamounts*. Viitattu 7.6.2020. (englanniksi)